C 421/40
HR
Službeni list Europske unije
4.11.2022.
Prikaz aktivnosti potpisivanja sporazuma o dodjeli bespovratnih sredstava 4. korak – izvješćivanje i plaćanja.
Prije nego što od Komisije/agencije za dodjelu bespovratnih sredstava u okviru izravnog upravljanja zatraži bilo kakvo plaćanje, korisnik prvo mora prijaviti rashod upravljačkom tijelu u okviru dodjele bespovratnih sredstava u sklopu podijeljenog upravljanja.
Nakon prijave rashoda Komisiji u okviru podijeljenog upravljanja upravljačko će tijelo o tome obavijestiti korisnika.
Troškovi se ni u kojem slučaju ne smiju prvo uključiti u zahtjev za plaćanje u okviru dodjele bespovratnih sredstava u sklopu izravnog upravljanja jer u tom slučaju ne bi bili prihvatljivi za drugi fond. — Korisnik/koordinator ujedno je dužan, ali tek nakon što upravljačko tijelo prijavi rashod Komisiji, prenijeti u sustav eGrants presliku izjave podnesene upravljačkom tijelu i istodobno unijeti sve informacije o provedbi aktivnosti kako se zahtijeva prema pravilima programa kojim se izravno upravlja. — Ako dužnosnik za ovjeravanje zahtijeva potvrdu o financijskim izvještajima za dodjelu bespovratnih sredstava u okviru izravnog upravljanja, revizor se može osloniti i na revizijske potvrde o rashodima u okviru podijeljenog upravljanja, u mjeri u kojoj obuhvaćaju iste troškove i iste uvjete prihvatljivosti. — Oba davatelja potpore nastavit će s provjerom troškova u skladu sa svojim primjenjivim pravilima, na isti način kao i za nesinergijske aktivnosti, te će, ako su troškovi prihvaćeni, plaćanje organizirati na uobičajen način.